วินจยย.ฉาว โร่มอบตัว
ปัดขืนใจออสซี่ อ้างสาวยั่วยวน,หนุ่มขี่วินรถ จยย.รับจ้างหื่น ผู้ต้องหาขืนใจแหม่มสาวออสซี่ให้เพื่อนติดต่อขอเข้ามอบตัว ตำรวจไปควบคุมตัวมาจาก จ.สกลนคร ให้การรับสารภาพล่วงเกินทางเพศเหยื่อสาวนักท่องเที่ยวชาวต่างชาติจริง อ้างโดนปลุกอารมณ์ทางเพศก่อน จึงพาเข้าตึกร้างเพื่อสำเร็จความใคร่ก่อนหนีกลับ ขณะที่ ผบช.น.ยันเมืองหลวงไทยปลอดภัย ตำรวจพร้อมดูแลทุกคน,มอบตัวแล้วหนุ่มหื่นลากสาวนักท่องเที่ยวชาวต่างชาติไปข่มขืนในอาคารร้าง เผยขึ้นเมื่อเวลา 13.45 น. เมื่อวันที่ 15 ธ.ค. ที่กองบัญชาการตำรวจนครบาล (บช.น.) พล.ต.ต.อิทธิพล อัจฉริยะประดิษฐ์ รรท.ผบก.สส.บช.น. พ.ต.อ.นพศิลป์ พูลสวัสดิ์ รอง ผบก.สส.บช.น. พ.ต.อ.ภิญโญ ป้อมสถิตย์ ผกก.สส.บก.น.7 พร้อมกำลัง ควบคุมตัวนายเอกบุรุษ หรือป๊อก ฤทธิ์รักขพันธุ์ อายุ 32 ปี ขี่วินรถ จยย.รับจ้างริมทางรถไฟธนบุรี และอาสากู้ภัยมูลนิธิแห่งหนึ่ง อยู่บ้านเลขที่ 570 ซอยอรุณอมรินทร์ แขวงบางยี่ขัน เขตบางพลัด กทม. ผู้ต้องหาตามหมายจับก่อเหตุข่มขืนกระทำชำเรา น.ส.เบลล่า (นามสมมติ) อายุ 21 ปี นักท่องเที่ยวสาวออสเตรเลีย เหตุเกิดภายในอาคารร้างวัฏจักร ซอยบรมราชชนนี 43 ถนนบรมราชชนนี แขวงตลิ่งชัน เขตตลิ่งชัน กทม. เมื่อเช้ามืดวันที่ 5 ธ.ค.ที่ผ่านมา เพื่อให้ พล.ต.ท.ศานิตย์ มหถาวร ผบช.น. สอบปากคำหลังติดต่อขอเข้ามอบตัว โดยให้เจ้าหน้าที่ตำรวจ กก.สส.บก.น.7 ไปรับตัวมาจากภายในตลาดสด อ.สว่างแดนดิน จ.สกลนคร ใช้เวลาสอบสวนกว่า 1 ชั่วโมง,พล.ต.ท.ศานิตย์เปิดเผยว่า ผู้ต้องหาที่ก่อเหตุคือนายเอกบุรุษ ภายหลังพนักงานสอบสวน สน.ตลิ่งชัน ขออนุมัติศาลออกหมายจับเมื่อวันที่ 13 ธ.ค.ที่ผ่านมา ได้ระดมทีมชุดสืบสวนติดตามตัวผู้ต้องหา จนกระทั่งผู้ต้องหาทราบว่าถูกตำรวจออกหมายจับจึงให้เพื่อนที่หลบหนีไปอยู่ด้วยติดต่อขอมอบตัว บช.น. ได้ส่งชุดสืบสวนไปรับตัวนายเอกบุรุษมาดำเนินคดี จากการสอบสวนผู้ต้องหาให้การยอมรับสารภาพเป็นผู้ล่วงเกินทางเพศหญิงสาวนักท่องเที่ยวชาวต่างชาติจริง โดยผู้เสียหายมีใจร่วมด้วย เบื้องต้นตำรวจรับฟังคำให้การไว้ แต่ทุกอย่างต้องขึ้นอยู่กับพยานหลักฐาน อย่างไรก็ตาม ประเทศไทยยังเป็นประเทศที่ปลอดภัย บช.น.พร้อมที่จะทำงานเชิงรุกดูแลความปลอดภัยทุกคนใน กทม.,ส่วนนายเอกบุรุษให้การว่า ขณะขี่รถผ่านถนนข้าวสาร เห็น น.ส.เบลล่ามีอาการมึนเมา เดินออกมาโบกรถและทำท่าเหมือนทะเลาะกับคนขับรถกระบะคันหนึ่งที่ริมถนน ได้เข้าไปสอบถามว่ามีอะไรกันจะให้ช่วยเหลืออะไรหรือไม่ ทันใดนั้น น.ส.เบลล่าก็ขึ้นซ้อนท้ายรถ ตนไม่ได้ฉุดกระชากแต่อย่างใด เมื่อถามว่า ยูจะไปไหน น.ส.เบลล่าก็พูดคำว่าโก ตนพอรู้ความหมายแปลว่าไปจึงขี่รถพาออกมา ระหว่างนั้น น.ส.เบลล่าไซ้ซอกคอและจับตามร่างกายตนไปตลอดทาง โดยเฉพาะที่เป้ากางเกง พอถามว่าจะไปไหน น.ส.เบลล่าบอกโก ตนขี่รถไปเรื่อยๆ จนไปถึงที่เกิดเหตุ น.ส.เบลล่าพูดว่าสต็อป พอจอดรถ น.ส.เบลล่า เข้ามาจูบปาก และยินยอมมีเพศสัมพันธ์กัน 1 ครั้ง,นายเอกบุรุษให้การอีกว่า ไม่ได้มีการบังคับแต่อย่างใด ต่างคนต่างเมาเบียร์ และตนก็มีความต้องการด้วย หลังเสร็จกิจเรียก น.ส.เบลล่าขึ้นรถ แต่ผู้เสียหายพูดคำว่าโน จึงขี่รถออกมาเลย ส่วนที่ขี่รถวนเวียนย้อนศรอยู่บริเวณถนนข้าวสาร เพราะวันเกิดเหตุขี่รถ จยย.รับส่งผู้โดยสารฟรีบริเวณสนามหลวง ยืนยันว่าไม่ได้เอาทรัพย์สินของผู้เสียหายไป หลังก่อเหตุยังขี่รถรับผู้โดยสารตามปกติ จนรู้ว่าตำรวจออกหมายจับจึงหนีไปหาเพื่อนที่ จ.สกลนคร ตนสำนึกผิดต้องขอโทษทุกคนด้วยโดยเฉพาะผู้เสียหาย,หลังจากนั้น พล.ต.ท.ศานิตย์ มหถาวร ผบช.น. พร้อมกำลังควบคุมตัวนายเอกบุรุษผู้ต้องหาไปทำแผนประกอบคำรับสารภาพภายในอาคารร้างวัฏจักร เหตุเกิดบนแคร่ไม้ โดยระหว่างทำแผนนายเอกบุรุษกล่าวยืนยันว่าเป็นฝ่ายถูกลวนลามทางเพศก่อนเป็นใครจะทนไหว ขณะนั้นมีหญิงสาวซึ่งเป็นแม่ค้ามาอาศัยอาคารร้างวัฏจักรขายอาหารอีสาน แค้นผู้ต้องหาเนื่องจากหลังเกิดเหตุไม่มีลูกค้ามาซื้ออาหารกิน พยายามใช้กระเป๋าสะพายเข้าทำร้ายผู้ต้องหาทำให้เจ้าหน้าที่ต้องเข้าห้ามปรามกันจ้าละหวั่น และรีบนำตัวไปควบคุมที่ สน.ตลิ่งชัน เพื่อดำเนินคดีต่อไป
หนุ่มขี่วินรถ จยย.รับจ้างหื่น ผู้ต้องหาขืนใจแหม่มสาวออสซี่ให้เพื่อนติดต่อขอเข้ามอบตัว ตำรวจไปควบคุมตัวมาจาก จ.สกลนคร ให้การรับสารภาพล่วงเกินทางเพศเหยื่อสาวนักท่องเที่ยวชาวต่างชาติจริง อ้างโดนปลุกอารมณ์ทางเพศก่อน
สน.ตลิ่งชัน,ข่มขืนสาวออสซี่,เอกบุรุษ ฤทธิ์รักขพันธุ์,วินรถ จยย.รับจ้าง,ข่าวหน้า1